तय सीमा में पेंशन लाभ न देने पर जनपद सीईओ पर जुर्माना
नि:शक्त को मौके पर ही मिली ट्राइसिकिल
भास्कर संवाददाता | दतिया
ग्राम सीतापुर निवासी बिसना प|ी स्व. भैयालाल वंशकार को विधवा और वृद्धावस्था पेंशन का लाभ समय सीमा में न देने पर कलेक्टर मदन कुमार ने जनपद पंचायत सीईओ बीके शर्मा पर लोकसेवा गारंटी अधिनियम के तहत पांच हजार का जुर्माना लगाया है।
जनसुनवाई के दौरान सीतापुर निवासी बिसना देवी ने कलेक्टर को बताया कि उसके पति का देहांत हो गया है और वह स्वयं 63 साल से अधिक उम्र की हो चुकी है, लेकिन ग्राम पंचायत द्वारा आज तक वृद्धावस्था और विधवा पेंशन का लाभ नहीं दिया गया। विधवा की फरियाद पर कलेक्टर ने तत्काल जनपद सीईओ पर पांच हजार का जुर्माना लगाया।
उन्होंने कहा कि इस तरह की लापरवाही बर्दाश्त नहीं की जा सकती। मंगलवार को जनसुनवाई में लगभग तीन सौ आवेदन आए। जनसुनवाई का कार्य शाम चार बजे तक चला। इस दौरान एडीएम पीएस जाटव, जिला पंचायत सीईओ धनंजय मिश्रा, एसडीएम दतिया वीरेंद्र कटारे, सेंवढ़ा डीआर कुर्रे, भांडेर एमके जैन सहित सभी विभागों के अधिकारी मौजूद रहे।
इन शिकायतों का मौके पर निराकरण
1.वार्ड क्रमांक चार रानीपुरा निवासी अपसाना मंसूरी प|ी समीर ने बताया कि उसका पुत्र अनिक मानसिक विकलांग है। शासन से किसी प्रकार की सहायता नहीं मिली। कलेक्टर ने अनिक को मौके पर ही व्हील चेयर देते हुए विकलांग पेंशन स्वीकृत की। उन्होंने विकलांग प्रमाण पत्र बनने के दिनांक (6 सितंबर 14) से 500 रुपए प्रतिमाह के हिसाब से 7500 रुपए विकलांग पेंशन देने के निर्देश दिए।
2.राजघाट कॉलोनी निवासी ऊषा प|ी आरडी नामदेव ने कहा कि सेवानिवृत्त शिक्षक मुन्नीलाल शर्मा एक साल पहले सेवानिवृत्त होने के बाद भी सरकारी आवास पर कब्जा किए हैं और हाउस भाड़ा भी ले रहे हैं। कलेक्टर ने एडीएम को नोटिस जारी कर भवन खाली कराने के निर्देश दिए।रिछरा फाटक निवासी ज्ञान सिंह पुत्र प्रभुदयाल प्रजापति ने बताया कि उसका इलाज एम्स में चल रहा है। हर महीने पंद्रह सौ की दवा खरीदनी पड़ती हैं। नि:शुल्क दवा उपलब्ध कराने के लिए सीएम हेल्प लाइन, स्वास्थ्य मंत्री, कलेक्टर, सीएमएचओ सभी जगह मांग की लेकिन कार्रवाई नहीं हुई। कलेक्टर सीएमएचओ को नियत समय में कार्रवाई करने के निर्देश दिए।
3.गांधी रोड निवासी विक्रम सिंह परिहार ने कहा कि बाजार में सड़क किनारे खुले में मीट दुकानें लग रही हैं। दुकानों को व्यवस्थित करने के लिए कई बार नगर पालिका से कहा लेकिन कार्रवाई नहीं हो रही। कलेक्टर ने सीएमओ आरबीएस राजौरिया को दुकानें व्यवस्थित करने के निर्देश दिए।
4.ग्राम लरायटा निवासी पूजा प्रजापति के मानसिक विकलांग होने पर मौके पर ही पांच सौ प्रतिमाह विकलांग पेंशन और राशन के लिए पात्रता पर्ची स्वीकृत की गई।
पूर्व जनपद सदस्य ने मांगे दस हजार, जांच की मांग
ग्राम नुनवाहा निवासी सावित्री जादौन ने जनसुनवाई में शिकायत कर बताया कि पूर्व जनपद सदस्य हरगोविंद पाल ने नामांतरण कराने के एवज में उससे दस हजार की मांग की।
प्रधानमंत्री बीमा योजना का मिला लाभ:जिले में जन धन योजना का खाता खुलवाने वाले हितग्राही बृजेश अहिरवार पुत्र गोपाल अहिरवार निवासी जौन्हार को पिता की मौत पर दो लाख गोराघाट बैंक से मिलेंगे। बताना होगा कि बृजेश के पिता ने खाता खुलवाने के बाद प्रधानमंत्री बीमा योजना भी लिया था। पिता की मौत 24 अगस्त को सड़क दुर्घटना में हो गई थी, लेकिन उसे अब तक भुगतान नहीं किया गया।
राजघाट कालोनी निवासी सावित्री कुशवाहा को ट्राइसासिकिल देते कलेक्टर मदनकुमार
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva